Deg tsekla ad d-naf aṭas n leṣnaf , lan kra ttawin-ten-id imeqranen gar-asen ama i tlawin ama i yergazen, llan kra n leṣnaf nniḍen i d-ttawin i ygerdann, i wumi qqaren tasekla n yigerdan. Tasekla n yigerdan d isem-is i d-naɛt-is, d ammud n wahilen i yettewaxdmen i ygerdan, ṣenf-agi n tsekla s umata ttasen-d s talɣiwin tiwezlanin akken ad tishil i wefham akked cefawat. Ttawint-tt-id tlawin i ygerdan akken ad ten-sedhun, asentel i d-tawint d ayen yerzan igerdan, ɣef leḥsab n leɛmer-nsen. Ṣenf-agi n tsekla yedda ugar n leṣnaf wiyaḍ, acku ydder seg zman s timawit, imi zik ulac tira. Aṭas n tewsatin i d-tettawi tyema-tt i ygerdan, ad d-nebder kra, am uzuzen, aserqes, aḥiḥa akked tmacahut...